《立春》
唐代·冷朝阳

玉律传佳节，青阳应此辰。土牛呈岁稔，彩燕表年春。

腊尽星回次，寒馀月建寅。风光行处好，云物望中新。

流水初销冻，潜鱼欲振鳞。梅花将柳色，偏思越乡人。

作者简介：唐润州江宁人。代宗大历四年，登进士第。不待授官，即归乡省亲，一时诗人多为诗以送。后为泽潞节度使薛嵩从事。德宗兴元初，任太子正字。为诗工写景，长于五律。